stanford-oval/wikipedia huggingface dataset:
Pajuperänkankaan tuulivoimapuisto
Historiaa > Rakentaminen

Rakentamisen valmistelut aloitettiin maaliskuussa ja varsinaiset rakennustyöt elokuussa 2022. Tuulivoimapuiston tiestön, sähkön- ja tiedonsiirtoverkon ja voimaloiden perustukset rakensi Skarta, jonka nykyinen nimi on NYAB Oyj. Perustukset olivat valmiina tammikuussa 2023. Rakentaminen jatkui talven yli kesään asti. Kesäkuussa 2023 järjestettiin rakennustyömaalle yleisölle avoin vierailupäivä. Tuulivoimalaitoksien osat toimitettiin huhti- ja toukokuussa ja niitä pystytettiin kesän ja syksyn aikana . Rakennustyöt valmistuivat tammikuussa 2024, mutta vielä keväällä ja kesällä viimeisteltiin esimerkiksi  tuulivoimapuiston maisemointia ja louhoksien aitaamisia.
Historiaa > Uutiset

Syyskuussa 2023 myi ABO Wind Oy tuulivoimapuiston sijoitusrahastolle L&G NTR Clean Power (Europe). Rahasto oli Legal & General Investment Managementin (LGIM) ja irlantilaisen NTR:n yhteinen yritys. Samalla solmittiin 10-vuotiset sähkönhankintatoimitussopimukset (PPA) tanskalaisen Grundforsin ja norjalaisen Statkraftin kanssa.
Luettelo saarista asukasluvun mukaan

Tämä on luettelo saarista asukasluvun mukaan .Luettelo sisältää kaikki saaret  joiden väkiluku on yli 100 000  Vertailun vuoksi myös mannermaiset maamassat on esitetty kursiivilla. Maailman saarten väkiluku on yli 730 miljoonaa, mikä on noin 9 % maailman kokonaisväestöstä. Näistä vain Jaavalla (Indonesiassa) ja Honshulla (Japanissa) on yli 1 % maailman väestöstä.
Luettelo > Asukasluku yli 10 miljoonaa

| Sija | Saari | Asukasluku | Asukastiheys (/km2) | Suurin asutuskeskus | Valtio(t) |
| --- | --- | --- | --- | --- | --- |
| 1 | Jaava | 148 756 685 (2021) | 1 196 | Jakarta |  Indonesia |
| 2 | Honshu | 102 579 606 (2020) | 450 | Tokio |  Japani |
| 3 | Iso-Britannia | 66 397 821 (2021) | 317 2 | Lontoo |  Britannia |
| 4 | Luzon | 64 260 312 (2021) | 480 | Quezon City |  Filippiinit |
| 5 | Sumatra | 59 185 500 (2021) | 125 | Medan |  Indonesia |
| 6 | Madagaskar | 28 479 665 (2021) | 43 5 | Antananarivo |  Madagaskar |
| 7 | Mindanao | 27 021 036 (2021) | 261 4 | Davao |  Filippiinit |
| – | Australia | 25 294 065 (2021) | 3 2 | Sydney |  Australia |
| 8 | Taiwaninsaari | 23 865 820 (2021) | 657 | Uusi-Taipei |  Taiwan |
| 9 | Salsette | 23 729 378 (2022) | 24 414 | Mumbai |  Intia (Maharashtra) |
| 10 | Borneo | 23 720 000 (2020) | 26 3 | Samarinda |  Indonesia (Kalimantan)   Brunei  Malesia ( Sabah  Sarawak) |
| 11 | Hispaniola | 22 278 000 (2020 ) | 277 | Santo Domingo |  Dominikaaninen tasavalta  Haiti |
| 12 | Sri Lanka | 21 919 000 (2021) | 310 | Colombo |  Sri Lanka |
| 13 | Sulawesi (Celebes) | 20 160 000 (2020) | 97 | Makassar |  Indonesia |
| 14 | Uusi-Guinea | 14 800 000 (2020) | 15 | Jayapura |  Indonesia (Länsi-Uusi-Guinea)   Papua-Uusi-Guinea |
| 15 | Kyūshū | 12 346 478 (2020) | 336 | Fukuoka |  Japani |
| 16 | Kuuba | 11 318 747 (2021) | 103 3 | Havanna |  Kuuba |
| 17 | Hainan | 10 081 232 (2020) | 290 | Haikou |  Kiina (Hainan) |
Luettelo > Asukasluku  1 000 000 -  10 000 000

| Sija | Saari | Asukasluku | Asukastiheys (/km2) | Valtio(t) |
| --- | --- | --- | --- | --- |
| 18 | Long Island | 8 063 262 (2020) | 2 262 37 |  Yhdysvallat ( New York) |
| 19 | Irlanti | 7 026 636 (2022) | 77 8 |  Irlanti  Yhdistynyt kuningaskunta (Pohjois-Irlanti) |
| 20 | Singapore | 5 882 440 (2021) | 7 704 |  Singapore |
| 21 | Hokkaidō | 5 214 795 (2020)  | 67 |  Japani ( Hokkaidō) |
| 22 | Sisilia | 4 801 468 (2022) | 190 |  Italia ( Sisilia) |
| 23 | Negros | 4 656 945 (2020) | 331 7 |  Filippiinit |
| 24 | Panay | 4 542 926 (2020) | 358 |  Filippiinit |
| 25 | Bali | 4 317 404 (2020) | 750 |  Indonesia ( Bali) |
| 26 | Cebu | 4 311 040 (2020) | 670 |  Filippiinit ( Cebu) |
| 27 | Madura | 4 004 564 (2020) | 744 |  Indonesia ( Itä-Jaava) |
| 28 | Pohjoisaari | 3 997  300 (2023) | 34 5 |  Uusi-Seelanti |
| 29 | Shikoku | 3 627 359 (2020) | 198 |  Japani |
| 30 | Lombok | 3 311 044 (2014)  | 803 8 |  Indonesia ( Läntinen Nusa Tenggara) |
| 31 | Puerto Rico | 3 285 874 (2020) | 350 8 |  Yhdysvallat ( Puerto Rico) |
| 32 | Timor | 3 182 693 (2014) | 107 6 |  Indonesia ( Itäinen Nusa Tenggara) ja  Itä-Timor |
| 33 | Jamaika | 2 950 210 (2015) | 266 |  Jamaika |
| 34 | Zhongshan | 2 890 000 (2015) | 1 784 |  Kiina (Guangdong ja  Macao) |
| 35 | Leyte | 2 626 970 (2020) | 324 2 |  Filippiinit |
| 36 | Sjælland | 2 287 740 (2017) | 327 4 |  Tanska |
| 37 | Xiamen | 2 087 000 (2022) | 11 848 4 |  Kiina (Fujian) |
| 38 | Montrealinsaari | 2 014 221 (2016) | 4 022 3 |  Kanada ( Quebec) |
| 39 | Flores | 1 831 000 (2010) | 122 2 |  Indonesia ( Itäinen Nusa Tenggara) |
| 40 | Haizhu | 1 819 000 (2020) | 19 890 |  Kiina (Guangdong) |
| 41 | Bhola | 1 758 000 (2011) | 1 179 8 |  Bangladesh (Barisal) |
| 42 | Samar | 1 751 267 (2010) | 140 |  Filippiinit |
| 43 | Manhattan | 1 694 251 (2020) | 28 873 |  Yhdysvallat ( New York) |
| 44 | Sardinia | 1 579 181 (2022)  | 69 |  Italia ( Sardinia) |
| 45 | Sumbawa | 1 391 340 (2014) | 101 3 |  Indonesia ( Läntinen Nusa Tenggara) |
| 46 | São Luís | 1 381 459 (2014) | 978 |  Brasilia ( Maranhão) |
| 47 | Unguja (Sansibar) | 1 346 332 (2022) | 866 |  Tansania ( Sansibar) |
| 48 | Okinawa | 1 335 733 (2020 ) | 1 105 |  Japani  (Okinawa) |
| 49 | Mindoro | 1 331 473 (2015) | 117 2 |  Filippiinit |
| 50 | Hongkongin saari | 1 270 876 (2021)  | 16 390 |  Kiina ( Hongkong) |
| 51 | Trinidad | 1 267 145 (2011) | 266 |  Trinidad ja Tobago |
| 52 | Mauritius | 1 219 265 (2014) | 618 24 |  Mauritius |
| 53 | Bohol | 1 211 000 (2015) | 290 |  Filippiinit ( Bohol) |
| 54 | Eteläsaari | 1 225 000 | 7 9 |  Uusi-Seelanti |
| 55 | Cangshan | 1 169 000 (2022) | 8170 |  Kiina (Fujian) |
| 56 | Batam | 1 153 860 (2012) | 750 |  Indonesia ( Riausaaret) |
| 57 | Bahrain | 1 095 000 (2014) | 1 556 |  Bahrain |
| 58 | Kypros | 1 088 503 (2010) | 138 |  Kyproksen tasavalta  Pohjois-Kypros (de facto)  Britannia (Akrotiri ja Dhekelia ) |
| 59 | Oahu | 1 016 508 (2020) | 657 9 |  Yhdysvallat ( Havaiji) |
Luettelo > Asukasluku  500 000 - 1 000 000

| Sija | Saari | Asukasluku | Valtio |
| --- | --- | --- | --- |
| 60 | Bangka | 960 692 (2010)  |  Indonesia ( Bangka-Belitung) |
| 61 | Tenerife | 927 993 (2021) |  Espanja ( Kanariansaaret) |
| 62 | Mallorca | 912 544 (2021) |  Espanja ( Baleaarit) |
| 63 | Palawan | 886 308 (2015 ) |  Filippiinit ( Palawan) |
| 64 | Vancouverinsaari | 870 297 (2019 ) |  Kanada ( Brittiläinen Kolumbia) |
| 65 | Réunion | 863 083 (2020 ) |  Ranska (Réunion) |
| 66 | Penang | 860 000 (2010 ) |  Malesia ( Penang) |
| 67 | Gran Canaria | 852 688 (2021 ) |  Espanja ( Kanariansaaret) |
| 68 | São Vicente | 760 000 |  Brasilia ( São Paulo) |
| 69 | Nias | 756 338 (2010 )  |  Indonesia ( Pohjois-Sumatra) |
| 70 | Masbate | 706 897 (2015 ) |  Filippiinit ( Masbate) |
| 71 | Sumba | 686 113 (2010 ) |  Indonesia ( Itäinen Nusa Tenggara) |
| 72 | Viti Levu | 661 997 (2007 ) |  Fidži |
| 73 | Kreeta | 623 065 (2011 ) |  Kreikka (Kreeta) |
| 74 | Jeju | 621 550 (2014 ) |  Etelä-Korea ( Jeju) |
| 75 | Chongming | 615 297 (2013 ) |  Kiina (Shanghai) |
| 76 | Tasmania | 542 000 (2021 ) |  Australia ( Tasmania) |
| 77 | Jolo | 530 000(2015 ) |  Filippiinit ( Sulu) |
| 78 | Phuket | 525 018 (2010) |  Thaimaa ( Phuket) |
| 79 | Newfoundland | 522 103 (2020 ) |  Kanada ( Newfoundland ja Labrador) |
| 80 | Uusi-Britannia | 513 926 (2011 ) |  Papua-Uusi-Guinea |
| 81 | Zhoushan | 502 667 (2000 ) |  Kiina (Zhejiang) |
Palvelurobotti

Palvelurobotti tarkoittaa International Federation of Robotics (IFR) käyttämän määritelmän ja ISO 8373:2012 -standardin mukaan yleensä robottia, joka suorittaa hyödyllisiä tehtäviä ihmisille tai laitteille, pois lukien teollisuuden automaation sovellukset eli teollisuusrobotit.   Palvelurobotit luokitellaan yleensä niiden käyttötarkoituksen perusteella, kun taas teollisuusrobotit luokitellaan monesti niiden mekaanisen rakenteen perusteella. Palvelurobotit voidaan luokitella kahteen luokkaan: henkilökohtaisiin ja/tai ammattikäyttöisiin palvelurobotteihin ja käyttötarkoituksen mukaisiin palvelurobotteihin.
Palvelurobottien ajatellaan korvaavan ihmisen tekemän työn tai avustavan ihmistä tehtävissä, jotka vaativat tarkkuutta tai nopeutta tai ovat vaikeita,raskaita, likaisia, vaarallisia ja tylsiä.
Palvelurobotit sosiaali- ja terveyspalveluissa

Palvelurobotit voidaan jaotella luokkiin sen mukaan, miten niitä käytetään sosiaali- ja terveyspalveluissa:
Organisaation/ laitosympäristön robotiikka:
sairaala-apteekki,
potilaiden kuljetus
jätehuolto
varastointi ja kuljetus
Hoitotyöntekijöiden työn robotiikka:
toimenpiteet
nosto, siirto
Omahoito:
Fyysinen apu
syöminen, liikkuminen, esineiden nostaminen, siivoaminen, ruuanvalmistus, pukeutuminen, hygienia
Kognitiivinen ja sosiaalinen apu, Itsehoidon tuki
kumppanirobotit, vuorovaikutuksen tuki, muistaminen
Kuntoutus
kuntoutusrobotit, proteesit, kehon ulkopuoliset tuet
Lääketieteen robotiikka:
robottikirurgia
diagnostiikka
Erin

| Erin |
| --- | --- |
Nimipäivä:   
– suomenkielinen:  7. marraskuuta
– ruotsinkielinen:  7. marraskuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Irlannin gaelinkielisen nimen genetiivi Eireann
Infobox OKNimi-testi OK: 
Erin on naisen etunimi. Se on englantilaistettu muoto harvinaisesta irlantilaisesta nimestä Eireann, joka on Irlannin omakielisen nimen genetiivimuoto. Nimi Erin on tullut käyttöön 1900-luvun puolenvälin aikoihin.
Suomessa nimi Erin on vuoden 2019 loppuun mennessä annettu noin 1 480 henkilöille, joista suurin osa on syntynyt 2000-luvulla. Suomessa Erinin nimipäivä on sekä suomen- että ruotsinkielisen kalenterin mukaan 7. marraskuuta. Suomenkieliseen kalenteriin nimi lisättiin vuonna 2020.
Tunnettuja Erin-nimisiä

Erin Ambrose (s. 1994), kanadalainen jääkiekkoilija
Erin Andrews (s. 1978), yhdysvaltalainen urheilutoimittaja ja -selostaja
Erin Anttila, o.s. Koivisto, taiteilijanimenä Erin (s, 1977), suomalainen laulaja, Nylon Beat-yhtyeen jäsen
Erin Brockovich (s, 1960), yhdysvaltalainen ympäristöaktivisti
Erin Cafaro (s. 1983), yhdysvaltalainen soutaja
Erin Cuthbert (s. 1998), skotlantilainen jalkapalloilija
Erin Daniels (s. 1973), yhdysvaltalainen näyttelijä
Erin Densham (s. 1985), australialainen triathlonisti
Erin Doherty (s. 1992), brittiläinen näyttelijä
Erin Fitzgerald (s. 1972), kanadalainen ääninäyttelijä
Erin Hartwell (s. 1969), yhdysvaltalainen ratapyöräilijä
Erin Hunter, useamman brittiläisen ja yhdysvaltalaisen kirjailijan yhteinen salanimi
Erin Jackson (s. 1992), yhdysvaltalainen pikaluistelija ja olympiavoittaja
Erin McLeod (s. 1983), kanadalainen jalkapallomaalivahti
Erin Mielzynski (s. 1990), kanadalainen alppihiihtäjä
Erin Moran (1960–2017), yhdysvaltalainen näyttelijä
Erin Moriarty (s. 1994), yhdysvaltalainen näyttelijä
Erin Nayler (s. 1992), uusiseelantilainen jalkapallomaalivahti
Erin O'Toole (s. 1973), kanadalainen konservatiivipuolueen poliitikko
Erin Phenix (s. 1981), yhdysvaltalainen uimari
Erin Sanders (s. 1991), yhdysvaltalainen näyttelijä
Erin Sterkenburg (s. 2003), eteläafrikkalainen kiipeilijä
Erin Wall (1975–2020), kanadalainen ooppera- ja konserttilaulaja
Erin Whitten-Hamlen (s. 1971), yhdysvaltalainen jääkiekkomaalivahti
Aiheesta muualla

Kuvia tai muita tiedostoja aiheesta Erin Wikimedia Commonsissa
Ikä

Ikä tarkoittaa jonkin asian syntymä-, valmistus- tai käynnistymishetkestä kulunutta aikaa tietyllä hetkellä, joskus myös koko olemassaolo- tai elinaikaa. Sillä voidaan viitata ainakin seuraaviin:
ihmisen fyysinen ikä, josta seuraa vanheneminen
ihmisen eri ikävaiheita:
leikki-ikä
teini-ikä
keski-ikä
ihmisen henkinen ikä
täysi-ikäisyys, oikeustieteellinen käsite
muiden eliöiden ikä
materiaalinen ikä, josta myös seuraa vanheneminen
tuotteen ikä, josta seuraa tuotteen arvoa vähentävä laskennallinen ikävähennys
elintarvikkeen ikä (katso viimeinen käyttöpäivä)
tähden ikä
kaikkeuden ikä
sosiaalisen arvostuksen osoitus
ikäpresidentti
eduskunnan ikäpuhemies
Russell Latapy

Russell Nigel Latapy (s. 2. elokuuta 1968 Port of Spain) on trinidadtobagolainen jalkapalloilija. Hyökkääjänä pelannut Latapy edusti vuodesta 2003 vuoteen 2009 skotlantilaista Falkirkia, jonka jälkeen hän toimi Trinidad ja Tobagon maajoukkueessa ensin apulaisvalmentajana ja sitten päävalmentajana.
Kotimaassaan Latapyn seurat olivat Trintoc ja Port Morant United. Vuodesta 1990 vuoteen 2009 hän pelasi ulkomailla Portugalissa ja Skotlannissa, Falkirkissa myös pelaaja-valmentajana.
Latapyn ensimmäinen maaottelu oli 30. lokakuuta 1998 Hondurasia vastaan. Vuoden 2006 MM-kisoissa hän oli mukana yhdessä ottelussa pelaten 24 minuuttia. Latapy pelasi 78 maaottelua, joissa teki 29 maalia.
Seurat

1990–1994 Académica de Coimbra (Portugali)
1994–1996 FC Porto (Portugali)
1996–1998 Boavista FC (Portugali)
1998–2001 Hibernian FC (Skotlanti)
2001–2003 Rangers FC (Skotlanti)
2003–2003 Dundee United FC (Skotlanti)
2003–2009 Falkirk FC (Skotlanti)
Vild Music

| VILD Music |
| --- | --- |

Perustettu:  2013
Perustajat:  Martin Linnankoski
Tyylilajit:  pop, indie
Kotimaa:  Suomi
Sijainti:  Helsinki
Kotisivu
Infobox OKNimi-testi OK: 
VILD Music on vuonna 2013 Helsingissä perustettu itsenäinen suomalainen levy-yhtiö, jossa on myös managerointi. VILD Musicin perustaja on Martin Linnankoski ja toimitusjohtaja Mika Värtö. Levy-yhtiön alla toimii myös VILD Factory, joka keskittyy mainosalan äänituotantoihin.
Artistit

Nykyiset artistit
Dallas Kalevala
Have You Ever Seen The Jane Fonda Aerobic VHS?
Jaakko Aukusti
Jesse Markin
Phantom
Vesta
View
Edelliset artistit
Crystal Clears
Nancy
Phenomenal Creature
Van Dammes
Faenimal Arm
Koria Kitten Riot
Sofa Pets
Sätilä
Valtter Vin
White Balance
Lähde:
Aiheesta muualla

VILD Music kotisivu
Töllinmäki

| Töllinmäki |
| --- | --- |
Tyyppi:  Kotimuseo
Sijainti:  Trossitie 270, Hämeenkyrö
Perustettu:  1970-luvulla
Ylläpitäjä:  F. E. Sillanpään Seura
Kotisivut:  http://www.fesillanpaanseura.org/nahtavyydet
Koordinaatit:  61°35′49″N, 23°11′38″E
 fiTöllinmäki 
    
Töllinmäki Hämeenkyrön Heinijärven kylässä on nobelpalkitun kirjailija Frans Emil Sillanpään nuoruudenkoti.
Sillanpään perhe Töllinmäessä

Tuleva kirjailija siirtyi Töllinmäkeen perheensä kanssa syntymäkodistaan Myllykolusta. Töllinmäestä Sillanpään vanhemmat ostivat entisen suutarintöllin. Sillanpää lähti ajan koitettua opiskelemaan Tampereelle ja siitä edelleen Helsinkiin mutta kohdattuaan ongelmia palasi takaisin kotiin. Isä Sillanpää rakensi pojalleen peräkammarin, johon ylioppilas sai kakluunin ja kukkatapetin ja jossa kirjailija kirjoitti esikoisteoksensa, Elämä ja aurinko, vuonna 1916.
Museo

Kirjailijan äidin muutettua Töllinmäestä se huutokaupattiin, ja talo vaihtoi omistajaa useasti. Viimeisin asukas muutti Töllinmäestä 1970-luvulla, jolloin F. E. Sillanpään Seura osti kirjailijan nuoruudenkodin ja kunnosti sen museoksi. 1980-luvun loppupuolella tuhopolttaja poltti rakennuksen, mutta se kuitenkin kunnostettiin talkoovoimin ja avattiin uudelleen Sillanpään kirjailijamuseona.
Töllinmäen rakennukset ja pihapiiri on suojeltu rakennusperintölailla vuonna 1984. Töllinmäki kuuluu osana valtakunnallisesti merkittävään rakennettuun kulttuuriympäristöön F. E. Sillanpään kodit, johon sen lisäksi kuuluvat myös Myllykolun torppa sekä Saavutus-niminen huvila.
Luettelo Sysmän julkisista taideteoksista ja muistomerkeistä

Luettelo Sysmän julkisista taideteoksista ja muistomerkeistä sisältää Sysmän kunnassa olevat pysyvät patsaat, muistomerkit ja muistolaatat.
Sysmässä on Olavi Virran muistomerkki ja -reliefi. Yrjö Kokko ja Kaarlo Sarkia ovat saaneet muistolaatat.
Julkiset taideteokset, muistomerkit ja muistolaatat

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Joutsjärven Osuusmeijerin muistokivi | Postintie (70) | Valittula | 61.532°N, 25.8564°E | Mikkola, WalterWalter Mikkola | 1960 |  |  |
| Kaarlo Sarkia -muistolaatta | Entisen Sysmän Säästöpankin toimitilan talon ulkoseinässä, Väihkyläntie 1 | Sysmän kirkonkylä | 61.5055°N, 25.6851°E |  |  |  |  |
| Olavi Virran muistomerkki | Olavi Virta -puisto, Sysmäntien ja Vellamontien risteyksen eteläpuolella | Sysmän kirkonkylä | 61.5003°N, 25.6923°E | Pyykkö, KimmoKimmo Pyykkö | 2015 |  |  |
| Olavi Virran muistoreliefi | Särkilahden nuorisoseurantalon piha, Luhangantie 1058 | Särkilahti | 61.5833°N, 25.6617°E | Nieminen, HeikkiHeikki Nieminen ja Nieminen, Antti OjalaAntti Ojala Nieminen | 1990 |  |  |
| Puusta | Osuuspankin talo, Sysmäntie 36 | Sysmän kirkonkylä | 61.5019°N, 25.687°E | Patomäki, PanuPanu Patomäki | 1985 |  |  |
| Sankaripatsas, Sysmä (Talvi- ja jatkosodan muistomerkki) | Pyhän Olavin kirkon sankarihautausmaa, Suopellontie 19 | Sysmän kirkonkylä | 61.4969°N, 25.6698°E | Leppänen, LauriLauri Leppänen | 1951 |  |  |
| Vakaumuksensa puolesta kuolleitten muistomerkki | Otamon hautausmaa, Otamontie 114 (karttalinkki likimääräinen) | Otamo | 61.4721°N, 25.7087°E |  | 1944 |  |  |
| Vapaussodan muistomerkki | Pyhän Olavin kirkon hautausmaa, Suopellontie 19 | Sysmän kirkonkylä | 61.4971°N, 25.6697°E | Jansson, ViktorViktor Jansson | 1920 |  |  |
| Veteraanipatsas | Suurikylän kartanosta vähän kirkonkylälle päin, Riihitien asuntoalueen tuntumassa olevassa pienessä puistossa, Suopellontie 7 | Sysmän kirkonkylä | 61.5016°N, 25.6743°E | Ojonen, UntoUnto Ojonen | 1979 |  |  |
| Yrjö Kokon muistolaatta | Kokkolan eli nykyisen leirintäalueen vastaanottorakennuksen seinässä, Huitilantie 3 | Sysmän kirkonkylä | 61.4973°N, 25.6954°E |  |  |  |  |
Arctic National Wildlife Refuge

ANWR
Arctic National Wildlife Refuge (ANWR) on 7 708 952 hehtaarin luonnonsuojelualue Pohjois-Alaskassa Yhdysvalloissa. Lähin paikkakunta on Kaktovik Beaufortinmeren rannikolla.
Alaskan liityttyä osavaltiona Yhdysvaltoihin 1959 osa alueesta suojeltiin 1960 presidentti Dwight D. Eisenhowerin alaisen sisäministeri Fred Andrew Seatonin määräyksellä. Vuonna 1980 kongressi sääti Alaska National Interest Lands Conservation Actin, joka laajensi aluetta.
Alueen pohjoisosa Beaufortinmeren rannikolla on puutonta tundraa. Rannikkoalanko ulottuu aina Brooks Rangelle asti. Karibulaumat vaeltavat rannikolle kesä-heinäkuussa poikimaan. Brooks Range toimii myös vedenjakajana, jonka eteläpuolelta vedet virtaavat etelään Yukonjokeen. Eteläisin osa aluetta on havumetsää kasvavaa taigaa.
Alueella on määritetty olevan 5,7–16,0 miljardin barrelin hyödyntämiskelpoiset öljyvarat, joiden hyödyntämisestä on taisteltu 1970-luvun lopusta lähtien. Porausta oltiin sallimassa 1989, kun Exxon Valdezin öljyonnettomuus kaatoi lakialoitteen. Presidentti Bill Clinton kaatoi veto-oikeudellaan toisen lakialoitteen 1996. 2000-luvulla presidentti George W. Bush ilmoitti tukevansa öljyn- ja kaasunporausta alueelta, ja aloite läpäisi edustajainhuoneen, mutta senaatti hylkäsi sen 2002. Republikaanit tekivät kaksi yritystä sallia öljynporaus muiden lakien kylkiäisenä 2005, jotka molemmat kaadettiin. Joulukuussa 2005 Alaskan senaattori Ted Stevens lisäsi lakialoitteen puolustusmäärärahojen joukkoon, mutta demokraatit kaatoivat sen viivytyspuheillaan.
Aiheesta muualla

Wikimedia Commonsissa on kuvia tai muita tiedostoja aiheesta .
Arctic National Wildlife Refuge
Alliance démocratique pour la paix

Alliance démocratique pour la paix eli ADP-Maliba on poliittinen puolue Malissa.
Kodiéranin kultakaivoksen omistava liikemies Aliou Boubacar Diallo perusti ADP-Maliban ennen vuoden 2013 vaaleja. ”Ihmiskasvoisen liberalismin” innoittaman puolueen tavoitteena on rakentaa demokraattinen ja menestyvä Mali ”sosiaalisen markkinatalouden” keinoin.
ADP-Maliba tuki vuoden 2013 presidentinvaaleissa Ibrahim Boubacar Keïtaa. Se sai saman vuoden kansalliskokousvaaleissa kaksi edustajanpaikkaa, mutta myöhemmin puolueeseen on liittynyt kaksi muuta kansanedustajaa. ADP-Maliban edustajat kuuluvat parlamentissa presidenttiä tukevaan Alliance pour le Mali -ryhmään.
ADP-Maliban puheenjohtajaksi valittiin vuonna 2015 Amadou Thiam. Aliou Boubacar Diallo osallistui puolueen ehdokkaana vuoden 2018 presidentinvaaleihin. Eräiden muslimijohtajien tukemana hän tuli ensimmäisellä kierroksella kolmanneksi saaden 8,03 prosenttia äänistä.
Väinö Nummisto

Väinö Henrik Nummisto (7. tammikuuta 1912 – 4. joulukuuta 1987) oli Köyliössä Satakunnassa vaikuttanut suomalainen taidemaalari. Nummisto kiinnostui 1960-luvulla Piispa Henrikiin ja Lalliin liittyvästä perinteestä ja keskittyi tähän myös omassa taiteessaan maalattuaan sitä ennen lähinnä realistisia maalaismaisemia.
1960–1970-luvuilla Nummisto oli aloitteellinen Pyhän Henrikin tien keskiaikaisen pyhiinvaellusreitin merkitsemisessä retkeilyreitiksi ja useiden Piispa Henrikiin, Lalliin ja Pyhän Henrikin tiehen liittyvien muistomerkkien aikaansaamisessa sekä kotipaikkakunnallaan Köyliössä, että myös reitin muilla paikkakunnilla, kuten Turussa.
Kuvia Nummiston suunnittelemista muistolaatoista

Pyhän Henrikin saaton muistoreliefi, 1976, Säkylä.
Lallin asumus- muistolaatta, 1979, Säkylä
Havaijinkoira

| Havaijinkoira |
| --- | --- |

Avaintiedot
Alkuperämaa:   Havaiji
Määrä:  kuollut sukupuuttoon
Alkuperäinen käyttö:  liharuoka, henkien karkottaja, lapsen suojelija
Muita nimityksiä:  Ilio, Hawaiian Poi Dog
FCI-luokitus:  ei FCI-rotu
Ulkonäkö
Väritys:  mikä tahansa
Havaijinkoira (ʻīlio) on sukupuuttoon kuollut havaijilainen koirarotu.
Ulkonäkö

Rotu kuului paariakoiriin. Eurooppalaiset tutkimusmatkailijat, muun muassa James Cook, kuvailivat sitä pömppömahaiseksi ja lyhytraajaiseksi. Lisäksi sitä kasvatettiin lihavaksi, lyllertäväksi siankaltaiseksi lihakarjaksi. Sillä oli erityisen litteä kallo, minkä usein uskotaan johtuneen sen ruokavaliosta: koska sen ei tarvinnut pureskella syömiään vihanneksia, se oli mahdollisesti menettänyt tarpeen kookkaille ohimolihaksille. Surkastunut ohimoydin aiheuttaa litteän pään muodon. Havaijinkoiralla oli erittäin lyhyt karvapeite joka saattoi olla minkä värinen tahansa. Ruskeaa pidettiin tarpeeksi erityyppisinä joten se luokiteltiin oman nimen ʻīlio mākuʻe alle.lähde?
Luonne ja käyttäytyminen

Rotu oli vahvatahtoinen eikä helposti käskettävissä. Kapteeni James Cook kirjoitti vuonna 1779 sen haukkuvan vain harvoin. Sitä pidettiin kuitenkin hidasälyisenä ja laiskana; mikään hyvä metsästyskoira jolla oli terävät vaistot ei olisi ollut erityisen käytännöllinen saarilla. Populaatio eli vapaana kylissä sikojen keskellä, mutta ei kuitenkaan koskaan villiintynyt, kenties osittain siksi että oli helpompaa saada ruoka suoraan ihmisiltä kuin metsästää sitä vapaasti.